Foto: Daniel Kasap/Pixsell (lokomotiva koja je jedina ostala čitava), Video: HRT4/Youtube

30. KOLOVOZA 1974. godine dogodila se najteža željeznička nesreća u Zagrebu ikad.



Ekspresni putnički vlak, koji je prometovao na relaciji Atena - Beograd - Zagreb - Dortmund u kojemu je bilo 400-tinjak putnika, iskočio je iz tračnica na samom ulazu u Glavni kolodvor.



Poginula su 153 putnika, stotinjak ih je bilo ozlijeđeno.



Kako je objavljeno na stranici history.com, mnogi od putnika vraćali su se u Njemačku s ljetnih praznika.







Kako se kasnije utvrdilo, do nesreće je došlo zbog brzine, a krivcima su proglašeni strojovođa Nikola Knežević i njegov asistent Stjepan Varga. Postavljalo se pitanje jesu li bili pijani ili su zaspali od umora. Utvrđeno je kako su u kolovozu odradili čak 300 sati rada te da su vjerojatno bili preumorni i iscrpljeni. Vlak je u kolodvor uletio s brzinom od čak 104 km/h umjesto propisanih 50 km/h. Svih devet vagona iskočilo je iz tračnica, a prizor je bio strašan. Satima je trajalo spašavanje ozlijeđenih koji su ležali među mrtvima.



Knežević i Varga osuđeni su kasnije na 15, odnosno osam godina zatvora.

